

**Egyesületi Program**

 **U10/11 és U12/13 tornák**

**Eljárási Rend, Szakmai Követelmények**

##  A torna előkészítése

1. Általános követelmények

A Bozsik központi „C” csoport tornákon a központokhoz tartozó UP nevelő sportszervezetek U10/11 és U12/13 csapatai, „A” szintű tornán a kiemelt egyesületek U10/11, valamint „B” szintű torna esetén a Bozsik központok U10/11 korosztályos csapatai szerepelhetnek. A csoport tornákat az MLSZ által kijelölt időszakokban kell megrendezni! Az „A” szintű és Bozsik központi „B” tornákat szombat délelőtt és vasárnap délután között, míg a „C” szintű csoport tornákat szombat délelőtt és hétfő délután között a pályák szabad kapacitását figyelembe véve! Ettől eltérni csak rendkívüli időjárás esetén lehet a Bozsik Egyesületi Program - Régiós szakmai vezető engedélyével!

Az időpontváltozást azonnali hatállyal jelezni kell a BEP – országos programvezető felé is!

Az időpontváltozásról kizárólag a BEP régiós szakmai vezető dönthet!

Részt vehetnek a Bozsik központvezető felé leadott nevezést és az ifa.mlsz.hu oldalon történő regisztrációt követően, a BEP régiós szakmai vezető jóváhagyásával! A nevezéssel egyidejűleg a nevező vállalja, hogy – a Bozsik központi kiemelt csoportba sorolás esetén – Bozsik központjában ősszel és tavasszal 1-1 tornát az előírások szerint megrendez korosztályonként 6 csapat részvételével!

A Bozsik tornákat egy időben, 2 db nagyméretű, jó minőségű futballpályán kialakított, a korosztályokra előírt szabvány méretű játéktéren kell lebonyolítani. Az egyik nagypályán 2 db U10/11-es, a másik nagypályán 2 db U12/13-as játékterületet kell kijelölni!

1. Tornaszervezési előírások:

Az Bozsik központvezetőnek és a csoportvezetőnek (csoport torna esetén) 60 perccel a torna kezdete előtt a helyszínen kell lennie!

Törekedni kell a folyamatos játék feltételeinek megteremtésére, ezért a lehetőségek szerinti maximális számú pályát kell kialakítani úgy, hogy a pályák között elegendő hely legyen!

A Bozsik központvezetőnek és a csoportvezetőnek (csoport torna esetén) el kell készítenie a torna forgatókönyvét, időrendjét, pályabeosztását, és láthatóvá kell tennie a gyermekek és a nézők számára! A torna forgatókönyvét, 3 nappal a tornát megelőzően fel kell tölteni az ifa.mlsz.hu oldalra!

A Bozsik központvezetőnek és a csoportvezetőnek fel kell készülnie, hogy előre nem látható események következhetnek be, pl. késik az egyik csapat. A távolmaradókat az Bozsik központvezetőnek a régióvezető felé és az egyesületi programvezető felé haladéktalanul jeleznie kell írásban! A Bozsik központvezető köteles 3 napon belül a távolmaradásról és a távolmaradó csapatról írásban jelentést adni az egyesületi program vezetőjének!

Az „A” és „B” szintű tornákat a régiós vezetők, a csoport tornákat a csoportvezető vagy Bozsik központvezető nyitja meg, röviden.

A megnyitón motiváljuk a fiatal labdarúgókat a felszabadult játékra!

1. Tornarendezői - lebonyolítási előírások:

A rendező UP nevelő sportszervezet képviselőjének 60 perccel a torna kezdete előtt a helyszínen kell lennie!

Abban az esetben is a helyszínen kell lennie, és tájékoztatnia kell a helyszínre megérkező játékosokat, szülőket, ha a torna pl. időjárási körülmények miatt elmarad! A tornarendező köteles jó minőségű, MLSZ által hitelesített füves, vagy műfüves pályát biztosítani! A pályákat és az öltözőket 60 perccel az első mérkőzést megelőzően, teljes mértékben előkészítetten kell a korosztályos csapatok részére biztosítani!

A tornákat egy időben, 2 db nagyméretű futballpályán kialakított, a korosztályokra előírt szabvány méretű játéktéren kell lebonyolítani. Az egyik pályán 2 db U10/11-es, a másik pályán 2db U12/13-as játékterületet kell kijelölni!

1. Sportszervezeti felkészítő edzőre vonatkozó előírások:

Feladata biztosítani a sportszervezete korosztályos csapatainak megfelelő létszámmal történő részvételét a Bozsik - egyesületi Program U10-11 és U12-13 korosztály tornáin, melyre **kötelező**elkísérni csapatát!

Feladata az OTP Bank Bozsik – program eljárási rendjének és előírásainak pontos ismerete és betartása, valamint a sportszervezetében történő betartatása a rendezvények, foglalkozások alkalmával.

1. **Egészségügyi előírás:**

**A torna rendezőjének biztosítani kell egészségügyi személyzetet a rendezvény ideje alatt! Ezt a feladatot elláthatja a klubnál alkalmazott egészségügyi személy/masszőr, vagy a klub által megbízott önkéntes egészségügyi végzettséggel rendelkező személy is!**

1. Bozsik központvezetőre, és a régiós vezetőkre („A”-„B” torna esetén) vonatkozó előírások:

Feladata a tornákon való részvétel! Észrevételek munkanaplóba jegyzése. Adatok változása esetén az illetékesek értesítése két napon belül. (pl. új egyesült jelentkezése, végzettségben való változás, stb.) Versenykiírás pontos ismerete, azzal kapcsolatos észrevételek megtétele. A torna megnyitása és lezárása az előírások szerint!

1. Bozsik központvezetői előírások:

Törzsadatok felvitelének ellenőrzése. Igazolások, engedélyek meglétének ellenőrzése. Versenyszabályzatban és az eljárási rendben foglaltak ellenőrzése.

##  A torna lebonyolítása

1. Általános követelmények

Az U10/11 és U12/13-as Bozsik tornák alkalmával a csapatok körmérkőzéseket játszanak, a versenykiírásban szereplő játékidő betartásával.

Figyelembe kell venni azt, hogy a torna folyamán az összes játékkal töltött idő nem lehet több, mint: U10/11 korosztályban: 80 perc, az U12/13 korosztályban: 100 perc, illetve nem lehet kevesebb, mint: U10/11 korosztályban: 70 perc, az U12/13 korosztályban: 80 perc!

Az adott fordulóban minden nevezett játékos csak egy csapatban szerepelhet!

A tornákon, ahol több mérkőzést játszanak a gyerekek, a mérkőzések között megfelelő pihenőidő beiktatását javasoljuk! Egy korosztályban a játék valamennyi pályán egyszerre kezdődik, a Bozsik központvezető, (kiemelt régió vagy alközponti torna esetén) sípjelére. Egy korosztályban a mérkőzések végig egy időben zajlanak!

Az **U12/13-ban** a mérkőzéseket megbízott játékvezetők vezetik. Kijelölésükért Bozsik központi csoport torna esetén a Bozsik központvezető a felelős!

1. Tornaszervezési előírások

A Bozsik központvezetőnek, és a csoportvezetőnek biztosítaniuk kell, hogy a tornán részt vevő valamennyi labdarúgó minimálisan minden mérkőzésen a teljes játékidő 50%-át pályán töltse!

A résztvevők regisztrálása a Bozsik központvezető, és a csoportvezető jóvoltából folyamatos.

1. Tornarendezői - lebonyolítási előírások:

A játék a gyermekeké, nem a felnőtteké, a mérkőzések ideje alatt csak a játékosok, a pályafelügyelők, az edzők, a Bozsik központvezető, csoportvezető és a régióvezetők tartózkodhatnak a pálya területén! Mindenki más kizárólag a lelátóról illetve korláton kívülről kísérheti figyelemmel a gyermekek játékát!

Felelős: a Bozsik központvezető, csoportvezető, illetve a régióvezetők!

##  A torna lezárása:

A mérkőzéseket követően röviden értékeljük a gyermekeket.

Emeljük ki a legszebb gólokat, cseleket, szereléseket stb. és biztassuk a fiatalokat a további gyakorlásra! A Bozsik központvezető, és a csoportvezető feladata:

A torna eseményeinek regisztrálását 48 órán belül el kell végezni az ifa.mlsz.hu oldalon! Továbbá 3 digitális fotót és/vagy videót fel kell tölteni a torna elektronikus jegyzőkönyvébe, 48 órán belül!

Tornarendezői előírások:

Minden esetben jutalmazzuk Bozsik-oklevéllel a kiemelkedő egyéni teljesítményeket!

Felelős: Bozsik központvezető, csoportvezető és a régióvezetők!

Minden gyermek kapjon apró ajándékot lelkes játékáért, csapatonként egy játékos jó egyéni teljesítményét jutalmazzunk külön ajándékkal és Bozsik - oklevéllel!

## A torna szakmai teljesítés-igazolása akkor adható ki, ha a fenti előírások és az előírt szabályok maradéktalanul megvalósultak!

 A Bozsik Programok eseményeiről az MLSZ által kijelölt szakemberek videó és képanyagokat készíthetnek.

|  |
| --- |
| **Áttekintő táblázat – mérkőzésformák korosztályonként:** |
| **Korosztály** | **U10/11** | **U12/13** |
| **Játékosok** | **6:6 ellen****+ kapusok** | **8:8 ellen****+ kapusok** |
| **Pályaméret** | 35 x 55 m | min.45 x 65m - max.50 x 70m |
| **Les** | Van | Van |
| **Büntetőterület** | 9m-re az alapvonaltól bójával jelölve | 12m-re az alapvonaltól bójával jelölve |
| **Büntetőpont** | 9 m | 9 m |
| **Kapu** | 5 x 2 m | 5 x 2 m |
| **Labda méret** | 4-es | 4-es |
| **Partdobás** | nincs,a labda lapos passzal hozható játékba | Van |
| **Csere** | Folyamatosan | Folyamatosan |
| **Játékidő** | 1 x 20 percmaximum játékidő: 80 perc/torna**minimum játékidő: 70 perc/torna** | 1 x 25 percmaximum játékidő: 100 perc/torna**minimum játékidő 80 perc/torna** |
| **Pályán töltött idő** | A nevezett játékosnak minden mérkőzésen a játékidő min.50 %-ban pályán kell lennie! | A nevezett játékosnak minden mérkőzésen a játékidő min.50 %-ban pályán kell lennie! |
| **Mérkőzésszám tornánként** | minimum 3 mérkőzés/torna | minimum 3 mérkőzés/torna |
| **Speciális szabály** | a labda újbóli játékba hozatala során nem továbbítható közvetlenül az ellenfél térfelére, a kapus ezt a folyamatos játék során sem teheti meg | a labda újbóli játékba hozatala során nem továbbítható közvetlenül az ellenfél térfelére, a kapus ezt a folyamatos játék során sem teheti meg |

**U10-11 korosztály**

**2008. január 1. - 2009. december 31. között született lányok és fiúk**

A labdarúgás versenyszabályai érvényesek! A különbségeket a következőkben ismertetjük: Pályaméret: 35x55m

Kapuméret: 5x2m

Büntető terület: 9 m-re az alapvonaltól bójával jelölve Büntetőpont: 9 m

Labdaméret: 4

Játékidő: 20 perc/mérkőzés, maximum 80 perc/torna; **minimum 70 perc/torna**, 3-5 mérkőzés/torna

Létszám: 6:6 ellen + kapusok

Játékvezető: nincs

A torna kezdete előtt 30 perccel a csapat név szerinti nevezési lapját a Bozsik központvezetőnek, csoportvezetőnek vagy a régiós vezetőknek („A” vagy „B” szintű torna esetén) le kell adni!

Pályára lépés feltétele: **GY/l, GY/f érvényes versenyengedély és érvényes sportorvosi engedély!**

## Ezek hiányában a játékos nem léphet pályára!

## Felelős: felkészítő edző, csoportvezető, Bozsik központvezető.

### A mérkőzés szabályai

GÓL

gólt a pálya teljes területéről el lehet érni, gól után középkezdéssel indul újra a játék

## LES – A támadó térfélen érvényes a les-szabály!

PARTDOBÁS – NINCS

a folyamatos támadójáték érdekében a labda **lapos passzal** hozható játékba, amelyből közvetlenül nem lehet gólt elérni

az ellenfél játékosai nem akadályozhatják, a labda játékba hozatalát az ellenfél játékosai a labdától 3 méterre helyezkedhetnek el

SZÖGLETRÚGÁS

a sarokpontról történik SZABÁLYTALANSÁGOK

szabadrúgást vonnak maguk után, az ellenfél játékosainak legalább 5 m-re kell lenniük a labdától BÜNTETŐ

büntetőterületen (9 méter) belüli szabálytalanságok esetén büntetőrúgás következik a büntetőpont a kapu közepétől számított 9 méterre van

CSERE

cserélni bármikor lehet

cserénél a cserejátékosok kezet fognak egymással a lecserélt játékos bármikor visszacserélhető

a cserejátékosok elhelyezése a saját kapu oldalán, az alapvonal és az oldalvonal találkozásánál TÉRFÉLCSERE – NINCS!

FELSZERELÉS

a játékosok gumi-stoplis cipőben vagy torna (edző) cipőben játszhatnak

„éles” stoplis cipőben tilos játszani

sípcsontvédő használata - a labdarúgás szabályainak megfelelően kötelező

SPECIÁLIS SZABÁLY

a labda újbóli játékba hozatala során nem továbbítható közvetlenül az ellenfél térfelére, a kapus ezt a folyamatos játék során sem teheti meg

# U12-13 korosztály

**2006.január 1. - 2007.december 31. között született lányok és fiúk**

A labdarúgás versenyszabályai érvényesek! A különbségeket a következőkben ismertetjük:

Pályaméret: min.45 x 65m, - max.50 x 70m Kapuméret: 5x2m

Büntető terület: 12m-re az alapvonaltól bójával jelölve Büntetőpont: 9 méterre a kaputól

Labdaméret: 4

Játékidő: 20 perc/mérkőzés, maximum 100 perc/torna; **minimum 80 perc/torna,** 3-5 mérkőzés/torna

Létszám: 8:8 ellen + kapusok

Játékvezető: megbízott vagy hivatalos

A torna kezdete előtt 30 perccel a csapat név szerinti nevezési lapját a Bozsik központvezetőnek, vagy a

régiós szakmai vezetőnek (U10/11 vagy U12/13-as régió vagy alközponti torna esetén) le kell adni!

Pályára lépés feltétele: **GY/l, GY/f** vagy **„I” érvényes versenyengedély és érvényes sportorvosi engedély! Ezek hiányában a játékos nem léphet pályára!**

## Felelős: felkészítő edző, csoportvezető, Bozsik központvezető

### A mérkőzés szabályai

GÓL

gólt a pálya teljes területéről el lehet érni, gól után középkezdéssel indul újra a játék

## LES – A nagypályás szabályok szerint!

PARTDOBÁS

ebben a korosztályban már partdobás van, a nagypályás labdarúgás szabályai szerint SZÖGLETRÚGÁS

a sarokpontról történik SZABÁLYTALANSÁGOK

szabadrúgást vonnak maguk után, az ellenfél játékosainak legalább 5 m-re kell lenniük a labdától BÜNTETŐ

büntetőterületen (12 méter) belüli szabálytalanságok esetén büntetőrúgás következik a büntetőpont a kapu közepétől számított 9 méterre van

CSERE

cserélni bármikor lehet

cserénél a cserejátékosok kezet fognak egymással a lecserélt játékos bármikor visszacserélhető

a cserejátékosok elhelyezése a saját kapu oldalán, az alapvonal és az oldalvonal találkozásánál minden nevezett játékosnak a játékidő 50%-ban pályán kell lennie

TÉRFÉLCSERE – NINCS! FELSZERELÉS

a játékosok gumi-stoplis cipőben vagy torna (edző) cipőben játszhatnak

„éles” stoplis cipőben tilos játszani

sípcsontvédő használata - a labdarúgás szabályainak megfelelően kötelező

SPECIÁLIS SZABÁLY

a labda újbóli játékba hozatala során nem továbbítható közvetlenül az ellenfél térfelére, a kapus ezt a folyamatos játék során sem teheti meg